אריק גרסיה

אריק גרסיה מרטרט (בספרדית: Eric García Martret; נולד ב-9 בינואר 2001) הוא כדורגלן ספרדי-קטלאני, המשחק בעמדת הבלם בקבוצת ג'ירונה מהלה ליגה ובנבחרת ספרד.

קריירת מועדונים

מנצ'סטר סיטי 
גרסיה נולד בברצלונה שבספרד והיה חלק מאקדמיית הכדורגל של ברצלונה, והצטרף לאקדמיית הכדורגל של מנצ'סטר סיטי מהפרמייר ליג בשנת 2017, ושיחק באקדמיה במשך עונה אחת.

גרסיה ערך את הופעות הבכורה שלו בקבוצה הבוגרת של מנצ'סטר סיטי ב-18 בדצמבר 2018, במשחק נגד לסטר סיטי במסגרת רבע גמר גביע הפוטבול ליג. הוא ערך את הופעת הבכורה שלו בפרמייר ליג ב-21 בספטמבר 2019, כשהחליף את ניקולאס אוטמנדי בדקה ה-61 בניצחון 0–8 על ווטפורד במסגרת המחזור ה-6. ב-11 בדצמבר 2019 ערך גרסיה את הופעת הבכורה שלו בליגת האלופות, בניצחון 1–4 על דינמו זאגרב במסגרת שלב הבתים של המפעל לעונת 2019/2020.

ב-1 ביוני 2021 חתם גרסיה בברצלונה, הקבוצה בה גדל, עד 2026.

ב־3 בספטמבר 2022 כבש את השער השלישי בניצחון קבוצתו 0–3 על סביליה. היה זה שערו הראשון במדי הקבוצה ובקריירת הבוגרים.

ב-1 בספטמבר 2023 הושאל גרסיה לג'ירונה לעונה אחת.

קריירה בינלאומית 
גרסיה ערך את הופעת הבכורה שלו בנבחרת ספרד ב-6 בספטמבר 2020, כשהחליף את סרחיו ראמוס בדקה ה-61 בניצחון 0–4 על נבחרת אוקראינה במסגרת ליגת האומות 2020/2021.

גרסיה נכלל בסגל נבחרת ספרד לטורניר יורו 2020.

נכלל בסגל נבחרת ספרד לטורניר מונדיאל 2022.

קישורים חיצוניים

הערות שוליים 

כדורגלנים ספרדים
בלמי כדורגל ספרדים
ברצלונה: כדורגלנים
כדורגלני מנצ'סטר סיטי
כדורגלני ברצלונה
כדורגלני ז'ירונה
ספורטאים ספרדים באנגליה
כדורגלני יורו 2020
כדורגלני מונדיאל 2022
כדורגלנים ספרדים באולימפיאדת טוקיו (2020)
זוכי מדליית כסף אולימפית ספרדים: כדורגל
ספרדים שנולדו ב-2001